CELEX: 62008TN0177
Language: bg
Date: 2008-05-13 00:00:00
Title: Дело T-177/08: Жалба, подадена на 13 май 2008 г. — Schräder/СОСР — Hansson (Sumost 01)

5.7.2008   
            
            
               BG
            
            
               Официален вестник на Европейския съюз
            
            
               C 171/45
            
         Жалба, подадена на 13 май 2008 г. — Schräder/СОСР — Hansson (Sumost 01)
   (Дело T-177/08)
   (2008/C 171/85)
   Език, на който е изготвена жалбата: немски
   Страни
   
      Жалбоподател: Ralf Schräder (Lüdinghausen, Германия) (представители: T. Leidereiter и W.-A. Schmidt, Rechtsanwälte)
   
      Ответник: Служба на Общността за сортовете растения
   
      Друга страна в производството пред отделението по жалбите: Jørn Hansson (Søndersø, Дания)
   Искания на жалбоподателя
   
               —
            
            
               Да се отмени решението на отделението по жалбите на ответника от 4 декември 2007 г. (преписка А 005/2007);
            
         
               —
            
            
               да се осъди ответникът да заплати разноските.
            
         Правни основания и основни доводи
   
      Заявител на правна закрила на Общността на сортове растения: Жалбоподателят.
   
      Право на закрила на Общността на сортовете растения, предмет на спора: за сорта „Sumost 01“ (заявка № 2001/1758).
   
      Титуляр на правото на закрила на Общността на сортовете растения, на което е направено позоваване в подкрепа на възражението: Jørn Hansson.
   
      Право на закрила на Общността на сортовете растения, на което е направено позоваване в подкрепа на възражението: за сорта „Lemon Symphony“.
   
      Решение на Службата на Общността за сортовете растения, обжалвано пред отделението по жалбите: Отхвърляне на заявката за правна закрила на Общността.
   
      Решение на отделението по жалбите: Отхвърля жалбата.
   Изложени правни основания:
   
               —
            
            
               Нарушение на член 59, параграф 2 от Регламент (ЕО) № 1239/95 (1), тъй като жалбоподателят не е бил надлежно призован за устната фаза на производството;
            
         
               —
            
            
               Нарушение на член 75 от Регламент (ЕО) № 2100/94 (2), тъй като обжалваното решение се основава на съображения и доказателства, по които жалбоподателят не е могъл да се произнесе;
            
         
               —
            
            
               Нарушение на член 81, параграф 2 и на член 48 от Регламент № 2100/94 поради твърдяна пристрастност на служителка на ответника, чиито изявления са използвани за решението;
            
         
               —
            
            
               Нарушение на член 60 от Регламент № 1239/95, тъй като не е постановено никакво формално решение по доказателствата във връзка с изслушването на служителка на ответника;
            
         
               —
            
            
               Нарушение на член 62 от Регламент № 2100/94 поради непълна и погрешна преценка на фактическите обстоятелства във връзка с отличителността;
            
         
               —
            
            
               Нарушение на член 48 от Регламент № 2100/94 поради твърдяна пристрастност на един от членовете на отделението по жалбите.
            
         
      (1)  Регламент (ЕО) № 1239/95 на Комисията от 31 май 1995 година относно установяване на правила за прилагане на Регламент (ЕО) № 2100/94 на Съвета относно производството пред Службата на Общността за сортовете растения (ОВ L 121, стр. 37; Специално издание на български език, 2007 г., глава 3, том 17, стр. 10).
   
      (2)  Регламент (ЕО) № 2100/94 на Съвета от 27 юли 1994 година относно правната закрила на Общността на сортовете растения (ОВ L 227, стp. 1; Специално издание на български език, 2007 г., глава 3, том 15, стр. 197).